kk be kk uk hbs_cyr kk ru kk kk kk ru kk ba kk ru ky kk kk hbs_cyr ru ru uk ru ru mk kk kk ba kk kk kk kk kk cv kk ru kk kk ru kk kk ru kk ru en en sv fr de de fr en en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk pt pt pt kk kk kk kk kk kk kk kk kk kk kk uk kk kk kk ru kk kk kk kk kk kk kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru ru ru kk kk ba kk uk kk ba kk ba kk en kk kk kk ky uk kk kk kk ru kk kk kk kk bg kk ru kk ru ru kk kk kk kk ru kk kk kk ru ru kk kk ru kk ru
ІІ-жүргізуші. Биылғы жылдың еліміздің тарихындағы, халқымыздың тағдырындағы алатын орны ерекше. Биыл біздің мемлекетіміздің, яғни Қазақ хандығының құрылғанына 550 жыл.
Көз тастап кереге мен кеңдігіңе,
Азаттықтың ақ таңы жеңді, міне!
Бес ғасырдың кемеңгер күллі жұрты,
Мың ғасырдан асқанша асыл даңқың!
- Деп ақын ағаларымыз жырлаған болса, ал біздің группаласымыз Аманияз Әлия өз шығармашылығынан не дейді екен. Қанекей қарсы алайық.
Дастан болар дұшпаны бас иетін,
Бес жүз елу жыл толып хандығыңа
ІІ жүргізуші. Қазақ халқының түрлі мемлекеттік бірлестіктерге бытырап, саяси бөлшектенуін жоюға әрекет жасау Жошы ұрпақтары – Керей мен Жәнібектің үлесіне тиді.
Ұлт үшін дәуір отына күйген,
Қазақ жеріндегі саяси бытыраңқылық әсіресе Әбілқайырдың билігі тұсында өзінің шарықтау шегіне жетті.
Сонымен Керей мен Жәнібек бастаған 200 мың адам Жетісуға бет алды.
Келесі кезекті «Жыраулық толғаулар» атты сайысқа береміз.
Сайысқа қатысушыларды қарсы алыңыздар:
1. ПжП мамандығының 2 курс студенті – Акадилова Сандуғаш.
2.ПжП мамандығының 2 курс студенті – Ерғалиева Айнұр
3.ПжП мамандығының 3 курс студенті – Аманияз Әлия
4. ПжП мамандығының 3 курс студенті – Жандосова Жадыра
5. ПжП мамандығының 3 курс студенті – Бурибаев Даурен
6. ПжП мамандығының 2 курс студенті –Кенжебаева Казима
7. ПжП мамандығының 2 курс студенті – Қозыбаева Ботагөз
Сайыстың шарты: Қатысушылар қазақ халқының жыраулар шығармашылығынан жыр оқиды. Әділ-қазылар алқасына сайыс қатысушыларының жыр оқудағы шеберлігі мен презентациялық жұмысын қорғау шеберлігіне баса назар аудару ұсынылады.
Ежелден ел мақтаны, жыр дастаны,
Арайлы шуақ тұнған нұрлы аспаны,
Атанған жер жаннаты, Жетісуым
Ақынның өзіңменен сырлас жаны.
Атыңнан айналайын, жерім, нұрым,
Жанардан алаулатқан көңіл гүлін.
дей келе кезекті ...................мамандығының ...... курс студенті ...........нің ..........атты жырына береміз.
Пай! Пай! Пай! Киелі неткен жер!
Батырлар дүрілдеп өткен жер,
Тұлпарлар дүрілдеп төккен тер,
Ғашықтар бір-бірін өпкен жер.
Сарылып сал-сері кеткен жер,
Бас иіп, иіскеп топырағын,
дей отырып, кезекті сайысқа қатысушы алғашқы студентті шақырамыз.
ПжП мамандығының 2 курс студенті Акадилова Сандуғаш. Қарсы алыңыздар!
Керей хан боп аталды алты алашқа,
Ғаділдіктен тарқады әрбір нұсқа.
Ханның әділ болғаны елдің бағы,
Мінезі өзгермейді жазы, қыста.
Елдің басын құрады, ердің басын,
Ерте ойлап, әрбір істі алдын болжап
Кеңесіп пішуші еді істің басын.
Керей ханнан кейін таққа Әз-Жәнібек отырды.
Жәнібек хан боп тұрды орнын басып,
Өнері Керей ханнан тұрды асып.
Ел жігін, жердің шетін қолына алып,
Халқына әділдіктен үлгі шашып.
Не қиын мәселеге жауап тапты,
Ақылдың бітіп жатқан көзін ашып.
дей отырып сайысқа қатысушы келесі студентіміз ПжП мамандығының 2 курс студенті Ерғалиева Айнұрды шақырамыз.
Хан өтпес әділдікте Қасым ханнан
Атадан арналғандай озып туған.
Аталып «Қасым ханның қасқа жолы»
Мұра боп кейінгіге содан қалған.
Жәнібек ханның ұлы Қасым хан тұсында қазақтар өз алдына тәуелсіз, дербес мемлекет есебінде Орта Азия мен Шығыс Еуропаға белгілі болды.
Келесі сайысқа қатысушы студентіміз ПжП мамандығының 3 курс студенті Аманияз Әлияны шақырамыз.
Көк орманға құстар қонса дүрлігіп,
Күн сәулесі жапырағында тұр күліп.
Ақ көңіл ғой аңқылдаған бұл далам,
Ақынынан көрген емес сыр бүгіп.
дей отырып, ПжП мамандығының 3 курс студенттерінің «Қара жорға» атты мың бұралған биіне береміз.
Аталып Тәуке хан боп ел биледі,
Айырмай жарлы, бай деп тең биледі.
Артық қайрат, тапқыр ой болғандықтан,
Ешкім деп айта алған жоқ кем биледі.
1680-1715жж хан болған Әз-Тәуке көреген саясаткер, ақылды дипломат, құдіретті хан болды. Тәуке ханның өзіне дейінгілерден айырмашылығы – хандықты ерекше әлеуметтік топты құрайтын билердің көмегімен өз үстемдігін нығайтты.
Келесі сайысқа қатысушы студентіміз ПжП мамандығының 3 курс студенті Жандосова Жадыраны қарсы аламыз.
Күңіреніп ойлағанда Алаш жайын,
Жанымды орай берсе ұлы уайым,
Кеудемде күннің нұры толғандай боп
Жырлаймын алты алаштың Абылайын.
Абылай хан өз заманының көреген де ақылды саясаткері, даңқты батыры, өткір ойлы дарынды дипломаты болған. Ол өзінің білгір ішкі, сыртқы саясатымен Қазақ хандығын мықты да біртұтас мемлекетке айналдырды. Қазақ халқының мерейі мен рухын көтерді.
Келесі кезек сайысқа қатысушы студент ПжП мамандығының 3 курс студенті Бурибаев Дауренді шақырайық, қарсы алыңыздар!
Жетісуым, жерің, таулы, далаң жаз,
Көлдеріңде қиқулаған балаң қаз.
Көріктісі –ай, көкорайлы алқаптың,
Көрген сайын көңіл шалқып, болам мәз.
Жетісудың оңтүстік батысындағы Қозыбасы тауы мен Үшқоңыр жайлауы Керей ханның жайлауы болса, Елбасымыз Н.Назарбаевтың да әнге қосқан туған топырағы.
Келесі кезекті ПжП мамандығының 2 курс студенті Кенжебаева Казиманы ортаға шақырамыз!
Қазақтың ел бастаған серкесі едің
Айбарлы Алатаудай өркеші едің.
Ықтасын қорғаны боп, орманы боп,
Кеудеңді дауылдарға Сен төседің.
Сүйредің елдің көшін асуларға,
Қасқая қарсы тұрып жасындарға,
Қазақты күншуаққа алып шыққан,
Қалады ұлы істерің ғасырларға.
- Дей отырып келесі ортаға шығатын ПжП мамандығының 2 курс студенті Қозыбаева Ботагөз қанекей қарсы алыңыздар.
Таныттың жер жүзіне Алты Алашты,
Кім мұндай шаттық күнін аңсамас-ты.
Әлемдік мінбелерден сөз сөйлесең,
Айбындап абыройым қаншама асты.
Келесі кезек 2 – курс студенті Досмағамбетова Пакизаттың орындауында Құрманғазының күйі «Ерке сылқым». Қабыл алыңыздар!
Тәуелсіздік! Тәу етем,һақ тағалам,
Сенің биік төбеңнен бақ тараған.
Тіл мен көзден сақтасын бір өзіңді
Өткен-кеткен саған бір жалт қараған.
ПжП-2 курс студенті Боранбаева Гүлназдың орындауында «Қазақ Биін» қарсы алайық.
Сенде қаны, бабамның, ағалардың,
Сені сом алтынға мен бағалармын.
Баға жетпес қадірің, қасиетің,
Мекені Қазақ елі даналардың.
Келесі кезек Күй Данияр
Беу, азаттық, киелім орның көкте,
Мен Тәуелсіздік гүлдерін үстіп өпкем.
Еңбек пен білімі тасқындаған,
Біз жетейік сол елге күшті көппен.
Оң шапақты шадыман Тәуелсіздік,
Сен үшін біз талай жыр, әуен сыздық.
Мәңгілік Ел шырағы сөнбейтіндей
Мәңгілік елге жеткізетін тек қана Нұрлы жолдар екенін есімізде ұстайық!
Бабалар жазған ұлы тарихы бар, Нұрлы жолы бар менің халқым -Ұлы халық.
Ардақтап жырына атын қоспас па адам?
Асылдың сынығысың таза, гауһар
Ешқашан абыройын тот баспаған.
Бағаламай болмайды ер еңбегін,
Өзіңсің күллі әлемде еленгенім,
Қазақ елі гүлденді жасыл байтақ,
Болған соң Нұрсұлтандай кемеңгерім.
Осымен «Қазақ хандығы тұсындағы жыраулық мектеп тарихындағы этнопедагогикалық ой-толғаулар» атты кешіміз аяқталды. Уақыт бөліп келгендеріңізге көп – көп рахмет!
скачать dle 10.5фильмы бесплатно
«Тіл мәртебесі - ел мәртебесі»
«Елбасы- ел тірегі» зияткерлік сайысы
Ондық бөлшектерді азайтуға есептер шығару.
« Деление на десятичную дробь»
Жыры – інжу рухы биік Жұбан аға!
Орта және қысқа мерзімді жоспарлаудың тиімділігі
Сайт сізге ұнай ма?
Атмосфера Жердің ауа қабаты, ауа қабаты, ауа, оның құрамы
ҰБТ-ҒА ОҚУШЫЛАРДЫ ДАЙЫНДАУДЫҢ ТИІМДІ ӘДІС - ТӘСІЛДЕРІ
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Эл.почта: ustazuni.kz@mail.ru Барлық құқық сақталған 2017 © ustazuni.kz
3сынып әдебиеттік оқу ашық сабақ, about professions, Health and body care, Алғашқы әскери дайындық. Кіріспе сабақ, БИОЛОГИЯ, Грамматикалық тілдік жаттығулар, Есеп, Жалынды ақын Махамбет, Менің достарым, Тарих, ашық сабақ, ағылшын тілі, бастауыш сынып, география, диалогтік оқыту, кебу, коучинг-сессия, кыска мерзімді жоспар, кіші аяқ добы, математика, мейірімділік, орта мерзімді жоспар, пейзаж, ресурсы, сабақ жоспары, сөйлем, тағам әзірлеу, тендеу, топтық жұмыс, физика, футбол, шығармашылық диктант, Қазақ тілі, қазақ тілі 5-сынып қмж, қмж, қысқа мерзімді жоспар, Ұстаз жаңашылығы- ізденістен басталады, әдебиет, әдептілік, әріп
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Барлық құқық сақталған 2017 © ustazuni.kz
Разработка сайтов WebQaz.kz в Казахстане